


SEVA LMU Elam 
Ka Vakya | | 


Mufti Ahmad Khanpuri Db. 
Hadis ke Islaahi Mazamin urdu [Allah ke nek 
bando ki karamat se ek hisse ka khulasa lipyantar kiya gaya he. 


Bismillahirrahmanirrahim 

Hazrat Isaa (al) ki valida Hazrat Maryam (al) 
ka vakiya kuran ki ayat no. 25, 26 sure 
Maryam me maujud he. 

Jab vo Hazrat Isaa (al) se hamila huvi aur 
Hazrat Isaa (al) ki paidaish ho gayi to us vakt 
Allah ki taraf se unko kaha gaya tha ae 
Maryam khajur ka darakht tumhare liye yaha 
paida kar diya he uske taane ko hilavo to vo 
aap par taza khajure girayega jaha Hazrat 
Isaa (al) ki paidaish huvi thi vaha Hazrat 
Maryam (al) nakahat ki vajah se padi huvi thi 
to Allah ne unke vaste batore karamat khane 
pine ka intezam kar diya ke khajur ka ek 
darakht vaha ugaa diya aur uspar tazaa 
khajure bhi fauran lag gayi aur unko Allah ki 
taraf se hidayat ki gayi ke usko agar hilavogi 

to tumhare upar taza khajure giregi 
un khajuro ko khavo aur Allah ne 
tumhare karib chashma paida kar 
diya he usme se pivo. 
Fk aur ayat paish ki ayat nO. 37 sure ale 
imran me 

Hazrat Maryam (al) ke valid Hazrat Imran 
baiyatul mukaddas ke khadimo mese the aur 
unki maa-ne mannat mani thi ke muze jo 
bachcha hoga usko me apne ya ghar ke kaam 
kaaj me nahi lagaungi balke baitul 
mukaddas ki khidmat ke liye farig kardungi 
us zamana me us tarah ki mannat maani 
jaati thi ke apni aulad me se kisi ko Allah ke 
ghar ki khidmat ke liye farig kar diya jaaye 
kisi dusre kaamo me lagaya hi na jaaye. 

To Hazrat Maryam (al) apni maa ke pet me 
thi usi zamane me unke valid Hazrat Imran 
ka intekal ho gaya aam taur par baitul 
mukaddas ki khidmat ke liye ladke ki 
mannat maani jaati thi lekin jab bachchi 


paida huvi to unki maa ko fikar huvi ke mene 

to apne pet me jo hamal tha uske 
mutallik ye mannat thi ke usko [ 
baitul mukaddas ki khidmat ke 





huvi aur baitul mukaddas ki in zimmedariyo 
ko mard aur ladka sambhal sakta he ye ladki 
kaise sambhal sakegi ab kaya kare, to Allah 
ki taraf se kaha gaya ke aap ki us mannat ko 
Allah ke yaha kabul kar liya gaya he ab aap 
ussi ladki ko us khidmat ke liye farig kardo 
chunanche unko farig kar diya gaya. 

Ab saval aaya ke us bachchi ko kaun 
sambhalega chunke Hazrat Zakariya (al) ki 
ehliya Hazrat Maryam (al) ki khala thi to 
khalu hone ke nate Hazrat Zakariya (al) ne 
mutalba kiya ke me us bachchi ki parvarish 
karunga aur usko apne pas rakhunga isliye 
ke uski khala mere nikah me he. 

Lekin baitul mukaddas ke dusre khuddamne 
kaha ke nahi aap hamse badhkar uske 
hakdar nahi he lihaza sirf aapke kehne se ye 
bachchi aapke havale nahi ki jayegi. 

Hazrat Maryam (al) ke valid bhi 
baitul mukaddas ke khuddam me 





lihaza har shakhs ye chahta tha ke us 
bachchi ki parvarish vo kare vaise rishtedari 
ke lihaz se Hazrat Zakariya (al) hi uske 
ziyada hakdar the, lekin dusre Hazraat bhi 
apna dava chhodne ke liye tayyar nahi the to 
ab faisle ke liye ye tadhir ikhtiyar ki gaayi ke 
nahar me jo paani jaari he usme vo sab logjo 
Hazrat Maryam (al) ko apni parvarish me 
lena chahte he aapna aapna kalam dal de jis 
ka kalam bahav ke khilaf chalega vohi unki 
parvarish ka hakdar hoga. 

Chunanche aisa hi kiya gaya to Hazrat 
Zakariya (al) ka kalam pani ke bahav ke 
khilaf chal diya aur vohi parvarish ke hakdar 
thehre aur unhone Hazrat Maryam (al) ki 
parvarish ki zimmedari sambhalli. 

Fir unhone Hazrat Maryam (al) ke liye ek 
kamra farig kar diya ke tum issi me raho aur 

Hazrat Zakariya (al) jab bhi kahi 
bahar jaate to unki hifazat ki khatir 
us kamre ko taala laga dete lekin 
jab vapis aate aur tala kholte to vaha 
unke pas bahut saare phal fruit rakhe huve 
dekhte ye dekhkar unko bahut tajjub hota ke 
yaha to koyi bhi aaya gaaya nahi khud me hi 
tala laga kar gaaya tha fir ye phal fruit kaha 
se aate he uske javab me Hazrat Maryam (al) 
ne kaha ye Allah ke pas se aaya he Allah jis ko 
chahta he bagair hisab rozi ataa farmata he. 
Hazrat Maryam (al) ke liye Allah ki taraf se 
ye intezam huva tha aur ye ek aisi chiz thi jo 
Hazrat Maryam (al) ke haatho khilafe aadat 
jahir huvi thi aur Hazrat Maryam (al) 
paigambar bhi nahi thi isliye ye karamat hi 
huvi. 

